เนื้องอกในสมองเกิดจากความเครียดไหมคะ ถ้าออกกำลังกายควรออกกำลังกายแบบไหนคะ การรับประทานอาหารควรรับประทานอะไร​ และไม่ควรรับประทานอะไรบ้างคะ
สวัสดีค่ะ เนื้องอกในสมอง (Brain Tumor)คือ เนื้องอกที่เกิดจากการเจริญเติบโตอย่างผิดปกติของเซลล์ในสมองหรือบริเวณเนื้อเยื่อและต่อมต่าง ๆ บริเวณใกล้เคียงกับสมอง ซึ่งอาจรบกวนระบบประสาทและการทำงานของสมอง จนทำให้มีอาการต่าง ๆ ตามมา ตั้งแต่ปวดหัว คลื่นไส้ อาเจียน มีปัญหาด้านพฤติกรรม บุคลิกภาพ การพูด การได้ยิน การมองเห็น ความจำ ไปจนถึงอาจเกิดอาการชัก เป็นอัมพาตครึ่งซีกสาเหตุในกรณีที่เป็นเนื้องอกธรรมดาอาจเกิดจากความผิดปกติของสารพันธุกรรมในเซลล์สมอง หรือการกลายพันธุ์ของเซลล์ ในกรณีที่เป็นเนื้อร้ายอาจเกิดจากเซลล์มะเร็งก่อตัวขึ้นที่สมอง หรือมีเซลล์มะเร็งที่อวัยวะอื่นแล้วแพร่ลามเข้าสู่สมองทางกระแสเลือดความเครียดไม่ได้เป็นสาเหตุที่ยอมรับในทางการแพทย์ปัจจุบันว่าทำให้เกิดเนื้องอกในสมองค่ะสามารถออกกำลังกายได้ทุกประเภท แต่เน้นที่ไม่หักโหมจนเกินไป อาจเป็นการวิ่งเหยาะๆ เดินเร็ว ว่ายน้ำ ขี่จักรยาน หากเหนื่อยมากควรรีบพัก รับประทานอาหารได้ทุกอย่างไม่มีข้อห้าม หลีกเลี่ยงอาหารไม่สุกหรืออาหารหมักดอง งดเครื่องดื่มแอลกอฮอล์และการใช้สารเสพติดค่ะอ่านเพิ่มเติม